**Ministru kabineta noteikumu projekta „Grozījumi Ministru kabineta 2020. gada 28. jūlija noteikumos Nr. 467** **“Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.1. pasākuma “Attīstīt videi draudzīgu sabiedriskā transporta infrastruktūru (sliežu transporta)” īstenošanas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts izstrādāts, lai nodrošinātu Ministru kabineta 2020.gada 19.maija sēdes protokollēmuma (prot. Nr. 34, 33.§) 4.punkta[[1]](#footnote-2) izpildi, novirzot Kohēzijas fonda finansējumu 74 795 760 *euro* apmērā no 6.2.1.1. pasākuma, lai īstenotu papildu darbības videi draudzīgas sabiedriskā transporta infrastruktūras attīstībai 4.5.1.1.pasākuma ietvaros.  Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma 20.panta 6. un 13.punkts.  Ministru kabineta (turpmāk – MK) 2020.gada 19.maija sēdes protokollēmuma (prot. Nr. 34, 33.§) 2. un 4.punkts.  MK 2020.gada 2.jūlija rīkojuma Nr.371 “Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā “Izaugsme un nodarbinātība”” 1.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK 2020.gada 19.maija sēdē tika izskatīts Finanšu ministrijas (turpmāk – FM) informatīvais ziņojums “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” (turpmāk – informatīvais ziņojums), kas paredz Eiropas Savienības struktūrfondu un Kohēzijas fonda (turpmāk kopā saukti – ES fondi) finansējuma pārdali, tādējādi mazinot COVID-19 krīzes radīto negatīvo ietekmi uz tautsaimniecību un veicinot ekonomikas atveseļošanos. Ievērojot informatīvajā ziņojumā minēto, Satiksmes ministrija (turpmāk – SM) ir izstrādājusi priekšlikumu par ES fondu finansējuma piesaisti videi draudzīga sabiedriskā transporta infrastruktūras attīstībai 4.5.1.1. pasākuma “Attīstīt videi draudzīgu sabiedriskā transporta infrastruktūru (sliežu transporta)” (turpmāk – 4.5.1.1. pasākums) ietvaros. Atbilstoši informatīvā ziņojuma pielikumā “Priekšlikumi ES fondu finansējuma pārdalēm” iekļautajai informācijai 4.5.1.1. pasākumā Kohēzijas fonda (turpmāk – KF) finansējums tiek palielināts par 74 795 760 *euro*, veicot finansējuma pārdalino 6.2.1.1. pasākuma “Latvijas dzelzceļa tīkla elektrifikācija” (turpmāk – 6.2.1.1. pasākums) ietvaros pārtrauktā lielā projekta “Latvijas dzelzceļa tīkla elektrifikācija” finansējuma.  Lai atbilstoši darbības programmas “Izaugsme un nodarbinātība” (turpmāk – DP) ieguldījumu prioritātei veicinātu zemu oglekļa emisiju stratēģijas pilsētām, tostarp ilgtspējīgu multimodālo mobilitāti, SM priekšlikums ES fondu finansējuma pārdalēm paredz atbalstu sabiedriskā transporta infrastruktūras attīstībai, īstenojot papildu projektus Rīgā, Daugavpilī un Liepājā. Veicinot videi draudzīga sabiedriskā transporta izmantošanu un attīstot sabiedriskā transporta maršruta tīklu, tiks palielinātas pārvietošanās izvēles iespējas pilsētās. Tas ļaus novirzīt pasažieru plūsmu no privātā uz sabiedrisko transportu, mazinot autotransporta plūsmu pilsētās, tādējādi uzlabojot gaisa kvalitāti pilsētvidē un nodrošinot ilgtspējīgu un efektīvu mobilitāti, samazinot pārvietošanās laiku.  Ievērojot MK 2020.gada 19.maija sēdes protokollēmuma (prot. Nr. 34, 33.§) 4.punkta nosacījumu, SM ir jāiesniedz MK izskatīšanai attiecīgi grozījumi MK noteikumos atbilstoši informatīvā ziņojuma pielikumā noteiktajam KF finansējuma pārdales risinājumam, kas paredz Kohēzijas fonda finansējuma pārdali 36 010 760 *euro* apmērā 4.5.1.1. pasākuma projektu īstenošanai Daugavpilī un Liepājā. Atbilstoši DP grozījumiem, kas apstiprināti saskaņā ar Ministru kabineta 2020.gada 2.jūlija rīkojumu Nr.371 “Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā “Izaugsme un nodarbinātība””, SM ir jāveic grozījumi MK noteikumos, paredzot Kohēzijas fonda finansējuma pārdali 38 785 000 *euro* apmērā 4.5.1.1. pasākuma projekta īstenošanai Rīgā. Finansējuma pārdale projekta īstenošanai Rīgā tiek veikta no informatīvā ziņojuma pielikumā minētā nepārdalītā 6.2.1.1. pasākuma finansējuma. Līdz ar to kopumā pārdalāmais Kohēzijas fonda finansējums ir 74 795 760 *euro*.  4.5.1.1. pasākuma īstenošanas nosacījumi ir ietverti MK 2020.gada 28.jūlija noteikumos Nr. 467 “Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.1. pasākuma “Attīstīt videi draudzīgu sabiedriskā transporta infrastruktūru (sliežu transporta)” īstenošanas noteikumi” (turpmāk – MK noteikumi Nr. 467).  Lai 4.5.1.1.pasākuma ietvaros ieplānotu papildu projektu īstenošanas nosacījumus un īstenošanai nepieciešamo finansējumu, ir izstrādāts Ministru kabineta noteikumu projekts „Grozījumi Ministru kabineta 2020. gada 28. jūlija noteikumos Nr. 467 “Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.1. pasākuma “Attīstīt videi draudzīgu sabiedriskā transporta infrastruktūru (sliežu transporta)” īstenošanas noteikumi”” (turpmāk – noteikumu projekts).  Atbilstoši MK noteikumu Nr.467 6.punktā noteiktajam 4.5.1.1.pasākumu īsteno vairākās projektu iesniegumu atlases kārtās.  Lai nodalītu Daugavpilī, Liepājā un Rīgā plānotos papildu projektus no 4.5.1.1.pasākuma pirmās, otrās un trešās atlases kārtas darbībām, papildu projekti tiek iedalīti atsevišķā atlases kārtā “Attīstīt videi draudzīgu sabiedriskā transporta infrastruktūru – tramvaji – papildu darbības” (turpmāk – ceturtā atlases kārta), un ceturtajā atlases kārtā pieejamais Kohēzijas fonda finansējums ir 74 795 760 *euro*.  Ņemot vērā 4.5.1.1.pasākuma ceturtās atlases kārtā plānoto projektu izmaksas, noteikumu projekts noteic, ka 4.5.1.1. pasākumam plānotais kopējais attiecināmais finansējums tiek palielināts par 87 995 012 *euro*, tai skaitā KF finansējums – par 74 795 760 *euro* un nacionālais finansējums – par 13 199 252 *euro*. Attiecīgi noteikumu projekts noteic, ka 4.5.1.1.pasākumam pieejamais kopējais attiecināmais finansējums nav mazāks kā 303 316 790 *euro*, tai skaitā KF finansējums nepārsniedz 221 784 602 *euro*, Eiropas Reģionālās attīstības fonda finansējums nepārsniedz 13 217 837 *euro* un nacionālais finansējums (valsts budžeta dotācija pašvaldībām, pašvaldību un privātais finansējums) nav mazāks kā 68 314 351 *euro*. Nacionālā finansējuma apjoms 4.5.1.1.pasākumā var mainīties atbilstoši faktiskajai situācijai projektu ieviešanas laikā, ievērojot finanšu avotu proporcionālo sadalījumu.  Papildu projekta īstenošana Daugavpilī paredz jauna tramvaju sliežu savienojuma veidošanu ar vienu no pilsētas mikrorajoniem, jaunu tramvaju vagonu iegādi, ļaujot atslogot pilsētas ielas no autotransporta, nodrošinot kvalitatīvus sabiedriskā transporta pakalpojumus un uzlabojot pieejamību videi draudzīgam sabiedriskajam transportam. Tramvaju sliežu ceļu izbūve uz vienu no lielākajiem Daugavpils pilsētas dzīvojamiem rajoniem “Jaunā Forštadte” veicinās sabiedriskā transporta pakalpojumu pieejamību un veidos sasaisti ar esošajiem tramvaju maršrutiem. Papildu projekta īstenošanas rezultātā plānots veikt jaunu tramvaju sliežu ceļa izbūvi indikatīvi ≈4 km garumā un 12 tramvaju vagonu iegādi, kuri tiks izmantoti pasažieru pārvadājumos jaunajā maršrutā.  Projekta darbību īstenošanai Daugavpilī būs arī pozitīva ietekme uz siltumnīcefekta gāzu emisiju samazinājumu pilsētā (indikatīvi samazinājums par 35 oglekļa dioksīda ekvivalenta tonnām gadā).  Daugavpilī paredzētā projekta plānoto attiecināmo izmaksu kopsumma ir 27 270 000 *euro* (2021.gadā – 8 181 000 *euro*, 2022.gadā – 16 362 000 *euro*, 2023.gadā – 2 727 000 *euro*), t.sk. KF finansējums 23 179 500 *euro* (2021.gadā – 6 953 850 *euro*, 2022.gadā – 13 907 700 *euro*, 2023.gadā – 2 317 950 *euro*), pašvaldības finansējums 2 863 350 *euro* (2021.gadā – 859 005 *euro*, 2022.gadā – 1 718 010 *euro*, 2023.gadā – 286 335 *euro*) un valsts budžeta dotācija pašvaldībām 1 227 150 *euro* (2021.gadā – 368 145 *euro*, 2022.gadā – 736 290 *euro*, 2023.gadā – 122 715 *euro*).  Papildu projekta īstenošana Liepājā ietver tramvaju līnijas pārbūvi, kā arī jaunu tramvaju vagonu iegādi, veicinot iedzīvotāju mobilitāti un palielinot pārvadāto pasažieru skaitu. Sliežu ceļu posmu pārbūve nodrošinās, ka pilsētā esošais sliežu ceļu tīkls tiek pārbūvēts pilnā apjomā. Jaunu tramvaju vagonu iegāde ļaus pilsētā pilnībā nodrošināt ikdienas pasažieru pārvadājumus ar jauniem zemās grīdas tramvajiem. Papildu projekta īstenošanas rezultātā plānots veikt tramvaju sliežu ceļa pārbūvi indikatīvi ≈1 km garumā, kā arī vismaz 2 jaunu tramvaja vagonu iegādi.  Projekta darbību īstenošanai Liepājā būs arī pozitīva ietekme uz siltumnīcefekta gāzu emisiju samazinājumu pilsētā (indikatīvi samazinājums par 25,69 oglekļa dioksīda ekvivalenta tonnām gadā).  Liepājā paredzētā projekta plānoto attiecināmo izmaksu kopsumma ir 15 095 600 *euro* (2021.gadā – 301 912 *euro*, 2022.gadā – 4 528 680 *euro*, 2023.gadā – 10 265 008 *euro*), t.sk. KF finansējums 12 831 260 *euro* (2021.gadā – 256 625 *euro*, 2022.gadā – 3 849 378 *euro*, 2023.gadā – 8 725 257 *euro*), pašvaldības finansējums 1 698 255 *euro* (2021.gadā – 33 965 *euro*, 2022.gadā – 509 477 *euro*, 2023.gadā – 1 154 813 *euro*) un valsts budžeta dotācija pašvaldībām 566 085 *euro* (2021.gadā – 11 322 *euro*, 2022.gadā – 169 825 *euro*, 2023.gadā – 384 938 *euro*).  Projekta īstenošana Rīgā ietver tramvaju maršruta infrastruktūras pārbūvi, un jaunu tramvaju vagonu iegādi. Tramvaju infrastruktūras pārbūve ir būtiska kvalitatīva sabiedriskā transporta pakalpojumu nodrošināšanai, jo pārbūve attiecas uz otru noslogotāko tramvaja maršrutu pilsētā, un pārbūves rezultātā tramvaja maršrutā varēs uzsākt pasažieru pārvadājumus ar zemās grīdas tramvajiem, nodrošinot vides pieejamību, uzlabojot pārvadājumu pakalpojumu kvalitāti un veicinot videi draudzīga sabiedriskā transporta izmantošanu. Projekta īstenošanas rezultātā plānota infrastruktūras pārbūve tramvaju maršruta posmā indikatīvi ≈7 km garumā un 10 zemās grīdas tramvaju iegāde.  Projekta darbības Rīgā ir balstītas uz Rīgas pilsētas plānošanas dokumentos izvirzīto uzdevumu sasniegšanu. Rīgas attīstības programmā 2014.–2020. gadam (turpmāk – Rīgas attīstības programma) noteikts, ka tramvajam jākļūst par nozīmīgāko sabiedriskā transporta pārvietošanās veidu, tādēļ nepieciešams uzlabot tramvaju līniju tīklu. Rīgas attīstības programmas Rīcības plāna 2019.-2020. gadam 11.3.3.2.aktivitāte paredz esošās tramvaja infrastruktūras pielāgošanu zemās grīdas tramvaja (turpmāk – ZGT) parametriem un jaunu ZGT iegādi. Rīgas attīstības programmas Investīciju plānā 2019.-2020.gadam projekta Nr.128 ietvaros plānota infrastruktūras pielāgošana zemās grīdas tramvaja ekspluatācijai, t.sk. arī 7.tramvaja maršrutā. Projekta īstenošana Rīgā, pielāgojot esošo tramvaja līniju zemās grīdas tramvaju parametriem, perspektīvā ļaus virzīties uz Rīgas attīstības programmas Rīcības plāna 2019.-2020. gadam 11.3.4.aktivitātes īstenošanu, paverot iespēju tramvaja līnijas pagarinājuma izbūvei uz Rumbulas apkaimi.  Vienlaikus, ņemot vērā faktorus, kas ietekmēja iepriekšējā Rīgas tramvaju projekta (Nr. 4.5.1.1/16/I/002 “Rīgas tramvaju infrastruktūras attīstība”) īstenošanu, Satiksmes ministrija aicināja RP SIA “Rīgas satiksme” (turpmāk - RS) un Rīgas pilsētas pašvaldību kā RS kapitāla daļu turētāju un projekta sadarbības partneri informēt atbildīgo iestādi par plānotajiem uzraudzības pasākumiem, lai veiktu ar projektu saistīto risku kontroli un vadību.  Atbilstoši RS sniegtajai informācijai, lai nodrošinātu sekmīgu projekta sagatavošanu, īstenošanu un mazinātu potenciālus reputācijas riskus, RS ir veikusi šādus risku vadības un kontroles pasākumus:   * Projekta vadības kapacitātes un labas projekta pārvaldības risks – uz projekta īstenošanas laiku RS ir izveidotas vairākas jaunas amata vienības projekta vadības nodrošināšanai. Ir uzsāktas darba attiecības ar projekta ekspertu infrastruktūras jautājumos un projekta asistentu, notiek projekta vadītāja atlase. Ir izveidota projekta pārvaldības struktūra – projekta īstenošanas darba grupa, infrastruktūras darba grupa un ritošā sastāva darba grupa. Projekta īstenošanas darba grupu vada Projektu nodaļas vadītājs, kurš informē RS valdi par projektu. RS valde veic projekta ieviešanas progresa uzraudzību. Juridisko un tehnisko ekspertīzi ritošā sastāva iegādes iepirkumā plānots nodrošināt ārpakalpojumā. * RS reputācijas risks – RS ir piesaistījusi kvalificētus ārējos ekspertus un uzsācis korporatīvās pārvaldības sistēmas ieviešanu atbilstoši Ekonomiskās sadarbības un attīstības organizācijas labas pārvaldības prakses vadlīnijām. RS ir izstrādājusi virkni korporatīvās pārvaldības dokumentu, t.sk. Korporatīvās pārvaldības kodeksu, Korupcijas un interešu konflikta novēršanas politiku, Ētikas kodeksu, Risku pārvaldības politiku. RS ir pārveidojusi iepirkumu pārvaldības sistēmu, tostarp ir pilnībā nomainīts iepirkumu komisijas sastāvs, palielinātas risku vadības un iekšējā audita struktūrvienību pilnvaras un kompetence, piesaistīti kompetenti darbinieki minētajās nozarēs u.c. Būtisks papildinājums efektīvas korporatīvās pārvaldības sistēmas ieviešanai ir padomes izveide. RS valdes uzdevumā SIA “Ernst & Young Baltic” ir veicis RS iepirkumu procedūru pilna cikla novērtējumu, Korporatīvās pārvaldības kodeksa novērtējumu, kā arī novērtējumu risku vadības procesiem attiecībā uz potenciālu konkurences, korupcijas un noziedzīgi iegūtu līdzekļu legalizācijas novēršanas prasību pārkāpumu novēršanu darbībās, kas saistās ar iepirkumu procedūru veikšanu un pārvaldību. Balstoties uz SIA “Ernst & Young Baltic” ziņojuma konstatējumiem un rekomendācijām, RS valde 2020. gada 12. jūlijā ir apstiprinājusi korporatīvās pārvaldības un iepirkumu procesu novērtējuma ieteikumu ieviešanas plānu. Plānots, ka līdz 2020.gada beigām RS būs pilnībā pabeigusi korporatīvās pārvaldības sistēmas ieviešanu. * RS iepirkuma komisijas darbības risks – ņemot vērā SIA “Ernst & Young Baltic” ziņojumā sniegtās rekomendācijas, RS ir izstrādājusi jaunus iekšējos noteikumus, kas detalizēti regulē iepirkumu veikšanas kārtību un atbildību sadalījumu. Saskaņā ar pašreizējo iepirkumu organizēšanas kārtību RS ir ieviesti vienoti principi tirgus izpētes veikšanai pirms iepirkuma izsludināšanas. Lai apzinātu pēc iespējas plašāku interesentu loku, informācija par tirgus izpēti tiek publicēta RS mājaslapā, portālā [www.iepirkumi.lv](http://www.iepirkumi.lv), kā arī iespējamie pretendenti tiek uzrunāti personīgi. Veicot tirgus izpēti, ir iespēja jau savlaicīgi identificēt riskus un iepirkuma dokumentācijā neiekļaut prasības, kas nepamatoti ierobežo konkurenci vai nenodrošina vienlīdzīgu un taisnīgu attieksmi pret visiem ieinteresētajiem piegādātājiem. Atbilstoši RS sniegtajai informācijai iepirkumu komisijas darbā tiks piesaistīti ārējie eksperti iepirkuma procedūru dokumentācijas sagatavošanā un iesniegto piedāvājumu izvērtēšanā. * RS finanšu kapacitātes risks – RS ir apliecinājusi, ka tās rīcībā ir pietiekami finanšu resursi, lai nodrošinātu projekta līdzfinansējumu no saviem līdzekļiem. * Projekta ieviešanas termiņa ievērošanas un paredzēto rādītāju sasniegšanas risks:   + infrastruktūras pārbūves darbības ir plānotas, balstoties uz atbildīgo speciālistu veikto novērtējumu, padziļināti analizējot iespējamos riska faktorus gan sagatavošanās fāzē, gan arī iepirkumu un būvniecības fāzēs. Projekta darbību īstenošanas ietvaros nav paredzēts būtiski skart citu pušu valdījumā esošās komunikācijas, un darbību īstenošanas termiņš ir apzināts, ietverot pietiekamu laika posmu iepirkumu procedūru norisei, kā arī būvniecības procesam, t.sk. ietverot tehnoloģiskos pārtraukumus u.c. faktorus.   + zemās grīdas tramvaju iegādes darbības ir plānotas, paredzot jau tuvākajā laikā izsludināt iepirkuma procedūru un veikt potenciālo piegādātāju apzināšanu. Iepirkuma procedūras norises laikā juridisko un tehnisko jautājumu risināšanai plānots iesaistīt ekspertus, lai iespēju robežās samazinātu iepirkuma norisei nepieciešamo laiku. Ar ārvalstu ekspertu, kas sniedza komentārus un rekomendācijas projekta Nr. 4.5.1.1/16/I/002 “Rīgas tramvaju infrastruktūras attīstība” ietvaros, ir panākta vienošanās par iesaisti plānotā projekta iepirkuma dokumentācijas kvalitātes nodrošināšanai, un šī eksperta sniegtais atzinums tiks ņemts vērā. Vienlaikus atzīmējams, ka savlaicīga ritošā sastāva iegāde ir saistīta ar riskiem, kurus rada ārēji faktori, jo īpaši ritošās sastāva ražošanas un piegādes aizkavēšanās COVID-19 infekcijas ierobežošanas pasākumu dēļ.   Savukārt Rīgas pilsētas pašvaldība kā projekta sadarbības partneris plāno iesaistīties projekta iesnieguma sagatavošanas procesa uzraudzībā. Atbilstoši Rīgas domes Satiksmes departamenta sniegtajai informācijai ir paredzēts izveidot Projekta vadības grupu, kas veiks uzraudzības funkcijas gan projekta iesnieguma sagatavošanas, gan projekta ieviešanas posmā. Rīgas domes Satiksmes departaments paredz, ka tiks izstrādāts un regulāri aktualizēts projekta Rīcības plāns, un Rīgas pilsētas pašvaldība kā RS kapitāla daļu turētājs un sadarbības partneris kontrolēs projekta Rīcības plāna izpildi.  Saskaņā ar MK noteikumu Nr.467 17.1.apakšpunktu sadarbības partneris var iesaistīties projekta īstenošanā ar tā valdījumā vai īpašumā esošu nekustamo īpašumu, ar finansējumu, izstrādāt ar projektu saistītu dokumentāciju vai nodrošināt izbūvētās infrastruktūras ekspluatāciju un uzturēšanu pēc projekta īstenošanas. Atbilstoši Rīgas domes Satiksmes departamenta sniegtajai informācijai Rīgas pilsētas pašvaldība kā RS kapitāla daļu turētājs plāno piedalīties projekta īstenošanā, veicot darbības efektīvai projekta uzraudzībai un ar projekta ieviešanu saistīto risku un risku pārvaldības pasākumu kontrolei un vadībai.  Ņemot vērā minēto, secināms, ka RS veiktie pasākumi efektīvas korporatīvās pārvaldības sistēmas ieviešanā un projekta vadības kapacitātes stiprināšanā, ka arī paredzēti uzraudzības pasākumi, lai veiktu ar projektu saistīto risku kontroli un vadību, norāda uz RS gribu un nodomu nodrošināt atbilstošu projekta sagatavošanu, īstenošanu un rezultātu sasniegšanu noteiktā termiņā, tas ir, līdz 2023.gada beigām.  Vienlaikus nav izslēdzami riski, kurus rada ārēji faktori, jo īpaši ritošā sastāva ražošanas un piegādes aizkavēšanās, apstākļos, kad vairāki ražotāji Eiropā pieprasījuma samazināšanās dēļ un COVID-19 seku rezultātā ir samazinājuši plānotās ekonomiskās aktivitātes, ražošanas procesi kavējas novēlotas izejmateriālu piegādes dēļ un uzņēmumu darbinieki atrodas dīkstāvē.  Papildus atzīmējams, ka detalizēts vērtējums par RS veiktajiem pasākumiem tiek nodrošināts pie projekta iesnieguma vērtēšanas un apstiprināšanas, kur projektu iesniegumu vērtēšanas komisija vērtē RS atbilstību projektu iesniegumu vērtēšanas kritērijiem, t.sk. pārliecinās par pietiekamu projekta iesniedzēja administrēšanas un īstenošanas kapacitāti, nepieciešamības gadījumā pieprasot papildu informāciju.  Projekta darbību īstenošanai Rīgā būs arī pozitīva ietekme uz siltumnīcefekta gāzu emisiju samazinājumu pilsētā (indikatīvi samazinājums par 38,3 oglekļa dioksīda ekvivalenta tonnām gadā).  Rīgā paredzētā projekta plānoto attiecināmo izmaksu kopsumma ir 45 629 412 *euro* (2021.gadā – 4 842 394 *euro*, 2022.gadā – 10 560 251 *euro*, 2023.gadā – 30 226 767 *euro*), t.sk. KF finansējums 38 785 000 *euro* (2021.gadā – 4 116 035 *euro*, 2022.gadā – 8 976 213 *euro*, 2023.gadā – 25 692 752 *euro*), privātais finansējums 6 844 412 *euro* (2021.gadā – 726 359 *euro*, 2022.gadā – 1 584 038 *euro*, 2023.gadā – 4 534 015 *euro*). Atbilstoši RS sniegtajai informācijai Rīgā paredzētā projekta darbību īstenošanai nepieciešamā privātā finansējuma apmērs pārsniegs 15% no projektā plānoto attiecināmo izmaksu kopsummas, un projektā plānotais privātais finansējums indikatīvi būs 7 277 300 *euro*.  Papildu projektu īstenošana Rīgā, Daugavpilī un Liepājā radīs papildu intervenci uz DP un MK noteikumu Nr.467 5.2.apakšpunktā noteikto 4.5.1.SAM iznākuma rādītāju - jaunuzbūvēto vai uzlaboto tramvaja līniju kopējais garums.  Plānots, ka 4.5.1.1.pasākuma ceturtās atlases kārtas projektu īstenošanas rezultātā jaunizbūvēto vai uzlaboto tramvaja līniju kopējais garums būs 12 km. Ņemot vērā minēto, noteikumu projekts paredz, ka 4.5.1.1.pasākuma ietvaros sasniedzamais iznākuma rādītājs ir 20 km jaunuzbūvēto vai uzlaboto tramvaja līniju.  4.5.1.1.pasākuma ietvaros sasniedzamais iznākuma rādītājs (20 km) un 4.5.1.1.pasākuma ceturtās atlases kārtas projektu īstenošanai paredzētais Kohēzijas fonda finansējums (74 795 760 *euro*) ir iekļauts DP atbilstoši Ministru kabineta 2020.gada 2.jūlija rīkojumam Nr.371 un Eiropas Komisijas 2020.gada 20.jūlija lēmumam Nr. *C(2020) 5101 final.*  4.5.1.1.pasākuma ceturtās atlases kārtas projektu īstenošanas rezultātā nav paredzēts palielināt rezultāta rādītāju (r.4.5.1.a) – videi draudzīgā sabiedriskajā transportā pārvadātie pasažieri. Vērtējot videi draudzīgā sabiedriskajā transportā pārvadāto pasažieru skaita dinamiku, jāņem vērā, ka COVID-19 infekcijas ierobežošanas pasākumi ir ietekmējuši pasažieru pārvadājumu jomu. Tādi pasākumi kā attālinātais darbs, studijas un mācības skolās, braukšanas maksas atvieglojumu atcelšana pilsētas transportā, mazāka transportlīdzekļu skaita izmantošana pārvadājumos un plašsaziņas līdzekļos izplatītais aicinājums palikt mājās samazināja pasažieru skaitu, kas pārvietojas, izmantojot sabiedrisko transportu. Pasažieru skaita samazināšanās sabiedriskajā transportā var turpināties, ja COVID-19 infekcijas izplatīšanās būs sezonāla. Ņemot vērā COVID-19 infekcijas ierobežošanas pasākumu ietekmi uz sabiedriskā transportā pārvadāto pasažieru skaita samazināšanos, noteikumu projekts neparedz izmaiņas rezultāta rādītājā (r.4.5.1.a) - videi draudzīgā sabiedriskajā transportā pārvadātie pasažieri.  Noteikumu projekts paredz, ka 4.5.1.1.pasākuma ceturtās atlases kārtas projektu izmaksas ir attiecināmas no 2020.gada 2.jūlija, kad MK sēdē (prot. Nr. 42, 59.§) tika pieņemts MK rīkojums “Grozījumi Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmā “Izaugsme un nodarbinātība””, kas paredz finansējuma pārdali 4.5.1.1.pasākuma ceturtās atlases kārtas atbalstāmo darbību īstenošanai. 4.5.1.1.pasākuma ceturtās atlases kārtas ietvaros pirms līguma par projekta īstenošanu noslēgšanas ir attiecināmas izmaksas, kas nepieciešamas, lai līdz dienai, kad noslēgts līgums par projekta īstenošanu, nodrošinātu maksimāli augstu projekta uzsākšanas gatavības pakāpi. Savlaicīga sagatavošanās darbu veikšana, nepieciešamās dokumentācijas, t.sk. tehniski ekonomiskā pamatojuma sagatavošana un citas darbības līdz dienai, kad noslēgts līgums par projekta īstenošanu, veicina efektīvu un plānotajam projekta ieviešanas laika grafikam atbilstošu projekta īstenošanu, kā arī mazina risku, ka infrastruktūras projektu īstenošana pārsniegs ES fondu attiecināmības perioda beigas, tas ir, 2023.gada 31.decembri.  4.5.1.1.pasākuma ceturtās atlases kārtas ietvaros plānotos projektus īsteno ne ilgāk kā līdz 2023. gada 31. decembrim. 4.5.1.1.pasākuma ceturtās atlases kārtas projektu īstenošanas beigu termiņš ir noteikts, ievērojot Eiropas Parlamenta un Padomes Regulas Nr.1303/2013[[2]](#footnote-3) 65.panta 2.punktā noteikto izdevumu attiecināmības beigu termiņu.  4.5.1.1.pasākuma ceturtās atlases kārtas ietvaros nav paredzēts virzīt jaunus vērtēšanas kritērijus apstiprināšanai 2014.–2020.gada plānošanas perioda Eiropas Savienības struktūrfondu un Kohēzijas fonda uzraudzības komitejā.  Noteikumu projekts paredz, ka 4.5.1.1.pasākuma pirmās, otrās un ceturtās atlases kārtas projekta iesniegumi tiek iesniegti Kohēzijas politikas fondu vadības informācijas sistēmā (turpmāk – KP VIS), ņemot vērā Eiropas Reģionālās attīstības fonda, Eiropas Sociālā fonda un Kohēzijas fonda projektu iesniegumu atlases metodikas 2014.–2020.gadam (turpmāk - metodika) 2.pielikumā noteikto vienoto kritēriju Nr.5, kas paredz, ka projekta iesniegums ir iesniedzams, izmantojot KP VIS. Noteikumu projektā iekļautais nosacījums par projekta iesniegumu iesniegšanu KP VIS attiecas uz projektiem, kurus turpmāk paredzēts iesniegt 4.5.1.1.pasākuma otrās un ceturtās atlases kārtas ietvaros. Ar ES fondu Uzraudzības komitejas 2020.gada 7.aprīļa lēmumu Nr. L-2020/08 projekta iesnieguma iesniegšana KP VIS tika noteikta kā vienotais kritērijs, kas obligāti piemērojams projektu iesniegumu vērtēšanā. Līdz tam metodikas 2.pielikumā bija noteikta iespēja iesniegt projekta iesniegumu papīra formā, elektroniska dokumenta formā vai KP VIS. Nosacījums par projekta iesnieguma iesniegšanu KP VIS ir iekļauts noteikumu projektā, lai nodrošinātu atbilstību metodikas 2.pielikumā noteiktajam vienotajam kritērijam un noteiktu vienotu projekta iesnieguma iesniegšanas veidu visiem projekta iesniedzējiem 4.5.1.1.pasākuma otrās un ceturtās atlases kārtas ietvaros.  Ar ES fondu Uzraudzības komitejas 2020.gada 23.jūlija lēmumu Nr. L-2020/14 ir apstiprināti 4.5.1.1.pasākuma trešās atlases kārtas projektu iesniegumu vērtēšanas kritēriji, un šīs atlases kārtas ietvaros atbilstoši vienotajam kritērijam Nr.1.4. projekta iesniegums tiks iesniegts elektroniska dokumenta formā, tas ir, projekta iesniegums tiks noformēts atbilstoši elektronisko dokumentu apriti regulējošo normatīvo aktu prasībām, t.sk. projekta iesniegums tiks parakstīts ar drošu elektronisko parakstu atbilstoši normatīvajiem aktiem par elektronisko dokumentu noformēšanu, pievienojot pilnvarojumu (ja nepieciešams).  Lielā projekta iesnieguma iesniegšana elektroniskā dokumenta formā atšķiras no projekta iesnieguma iesniegšanas veida pārējās 4.5.1.1.pasākuma atlases kārtās, jo lielā projekta iesniegums ir jāsagatavo atbilstoši lielā projekta iesnieguma veidlapai, kas noteikta Komisijas īstenošanas regulas (ES) Nr.2015/207[[3]](#footnote-4) II pielikumā. Nosacījums par projekta iesnieguma iesniegšanu elektroniskā dokumenta formā ir iekļauts noteikumu projektā, lai 4.5.1.1.pasākuma trešajā atlases kārtā nodrošinātu viennozīmīgu izpratni par projekta iesnieguma iesniegšanas veidu, kas atšķiras no citās 4.5.1.1.pasākuma atlases kārtās noteiktā projekta iesniegumu iesniegšanas veida, un nodrošinātu korektu lielā projekta iesniedzēja rīcību, sagatavojot un iesniedzot projekta iesnieguma dokumentāciju Centrālajā finanšu un līgumu aģentūrā.  Atbilstoši likumā “Par pašvaldībām” 15.panta pirmās daļas 19.punktam sabiedriskā transporta pakalpojumu organizēšana ir viena no pašvaldības autonomajām funkcijām. Sabiedriskā transporta pakalpojumu likuma 5.panta otrās daļas 2.punktā noteikts, ka republikas pilsētas pašvaldības kompetencē ir organizēt sabiedriskā transporta pakalpojumus maršrutu tīkla pilsētas nozīmes maršrutos. Ievērojot Sabiedriskā transporta pakalpojumu likumā un uz šī likuma pamata izdotajos Ministru kabineta noteikumos paredzēto kompetences sadalījumu, pašvaldība ir atbildīga par darbībām, lai novērstu pārmērīgu kompensāciju sabiedriskā transporta pakalpojumu sniedzējiem.  Ievērojot atbildības sadalījumu, kas noteikts Eiropas Savienības struktūrfondu un Kohēzijas fonda 2014.—2020.gada plānošanas perioda vadības likumā, 4.5.1.1.pasākuma ietvaros projekta iesniegumu vērtēšanu nodrošina projektu iesniegumu vērtēšanas komisija, kas atbilstoši projektu iesniegumu vērtēšanas kritērijiem tai skaitā pārliecinās, vai projektam ir pievienots sabiedriskā transporta pakalpojumu sniegšanas līgums atbilstoši Eiropas Parlamenta un Padomes Regulas (EK) Nr. 1370/2007 (2007.gada 23.oktobris) par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr. 1191/69 un Padomes Regulu (EEK) Nr. 1107/70 (turpmāk - Regula Nr.1370/2007) 4.panta nosacījumiem.  Noteikumu projekts paredz, ka finansējuma saņēmējs, iesniedzot noslēguma maksājuma pieprasījumu un pēcuzraudzības periodā, iesniegs Centrālajā finanšu un līgumu aģentūrā sabiedriskā pakalpojuma sniegšanas pienākuma uzlicēja (pašvaldības vai VSIA “Autotransporta direkcija”) apliecinājumu, ka kompensācija, lai segtu izmaksas, kas radušās, izpildot sabiedrisko pakalpojumu sniegšanas saistības, ir aprēķināta tā, lai novērstu pārmērīgu kompensāciju atbilstoši Regulas Nr. 1370/2007 3.panta 2.punktam un 4.panta 1.punkta b) apakšpunktam. Apliecinājuma iesniegšana nepieciešama, lai Centrālā finanšu un līgumu aģentūra varētu nodrošināt valsts atbalsta nosacījumu uzraudzību un kontroli projekta īstenošanas laikā un projekta rezultātu ilgtspējas nodrošināšanas laikā, kā arī gūt pārliecību par Regulas Nr.1370/2007 prasību ievērošanu projektā.  Atbildīgā iestāde ir veikusi projekta iesniedzēju aptauju par projekta iesniegumu sagatavošanai nepieciešamo laiku. Atbilstoši saņemtajai informācijai projekta iesniedzējiem nepieciešami indikatīvi divi mēneši, lai sagatavotu projekta iesniegumus.  Atbilstoši Ministru kabineta 2019.gada 11.oktobra informatīvā ziņojuma “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu” protokollēmuma (prot. Nr. 47 3.§) 11.2.apakšpunktā noteiktajam, projektu iesniegumu atlasēs jauni līgumi vai vienošanās par projektu īstenošanu tiek slēgti ne vēlāk kā līdz 2021.gada 1.jūnijam.  Ņemot vērā noteikumu projekta indikatīvo spēkā stāšanās laiku, projektu iesniedzējiem 4.5.1.1.pasākuma ceturtās atlases kārtas ietvaros nepieciešamo laiku projektu iesniegumu  sagatavošanai un projektu iesniegumu atlases procesiem paredzēto laiku, ievērojot Eiropas Savienības struktūrfondu un Kohēzijas fonda vadības likuma 29.pantā noteikto lēmuma pieņemšanas termiņu, kā arī 4.5.1.1.pasākuma trešās atlases kārtas ietvaros plānotā lielā projekta “Rīgas un Pierīgas pasažieru pārvadājumu nodrošināšanai nepieciešamo elektrovilcienu iegāde” sagatavošanas un apstiprināšanas procedūru atbilstoši  Eiropas Parlamenta un Padomes Regulas Nr. 1303/2013 102.panta 7.punktā noteiktajam, ar noteikumu projektu tiek virzīts MK lēmums par izņēmumu, paredzot, ka līguma par projekta īstenošanu noslēgšanas termiņš ir garāks nekā to paredz iepriekšminētā protokollēmuma (prot. Nr. 47 3.§) 11.2.apakšpunkts. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Rēķinot projekta plānotās attiecināmās izmaksas par vienu siltumnīcefekta gāzu emisiju (turpmāk – SEG) samazinājuma tonnu, 4.5.1.1.pasākuma ceturtās projektu iesniegumu atlases kārtas ietvaros kopējās projekta izmaksas par vienu SEG samazinājuma tonnu indikatīvi ir Liepājā 587 606 *euro*, Daugavpilī 779 143 *euro* un Rīgā 1 202 671 *euro*. Katrā pilsētā atšķiras plānoto projekta darbību apjoms (ritošā sastāva iegāde, esošo tramvaja maršrutu pārbūve vai jaunas tramvaja līnijas izbūve), izvēlētie tehniskie risinājumi (dažādas ietilpības ritošais sastāvs, dažādi risinājumi tramvaju maršruta infrastruktūras uzlabošanai) un katrā pilsētā ir savs plānoto pasažieru skaits pēc projekta darbību īstenošanas, līdz ar to atšķiras arī projekta ietekme uz SEG samazinājumu. SEG samazinājums 4.5.1.1.pasākumā tiek aprēķināts atbilstoši Ministru kabineta 2018.gada 23.janvāra noteikumu Nr.42 “Siltumnīcefekta gāzu emisiju aprēķina metodika” V. nodaļas “Metodika pasākumiem transporta nozarē” nosacījumiem. Aprēķinā tiek ņemts vērā iedzīvotāju skaits, kas izvēlēsies sabiedrisko transportu privātās automašīnas vietā, privātā auto vidējais maršruts, ko paredzēts aizvietot, izmantojot sabiedrisko transportu, kā arī privātā auto transporta degvielas veidu sadalījums. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecas uz pasākuma mērķa teritoriju iedzīvotājiem, ņemot vērā, ka 4.5.1.1.pasākuma ietvaros īstenoto projektu rezultātā iedzīvotājiem tiks uzlabotas iespējas izmantot videi draudzīgu sabiedrisko transportu.  Tiesiskais regulējums attiecas uz 4.5.1.1.pasākuma ceturtās atlases kārtas finansējuma saņēmējiem. 4.5.1.1.pasākuma pirmās atlases kārtas ietvaros Daugavpilī un Liepājā īstenošanā esošajos projektos nav nepieciešams mainīt apstiprinātajos projektos sasniedzamos iznākuma un rezultāta rādītājus. Noteikumu projektā ietvertie projektu īstenošanas nosacījumi nerada nepieciešamību veikt grozījumus 4.5.1.1.pasākumā noslēgtajos līgumos par projekta īstenošanu un neietekmē tiesības, ar kurām finansējuma saņēmēji varēja rēķināties, uzsākot īstenot projektus.  Noteikumu projekts neskar projektu iesniedzēju tiesības un nemaina projektu īstenošanas nosacījumus 4.5.1.1.pasākuma otrajā atlases kārtā un trešajā atlases kārtā.  Tiesiskais regulējums ietekmē 4.5.1.1.pasākuma ceturtās atlases kārtas projektu iesniedzēju rīcību, jo noteikumu projektā noteiktais regulējums paredz nosacījumus, kas tiks vērtēti, veicot projektu iesniegumu atlasi un īstenojot projektus. Noteikumu projektā iekļautie nosacījumi attiecas uz nākotnē nodibināmām tiesiskām attiecībām.  Noteikumu projektā iekļautais regulējums neaizskar finansējuma saņēmēju un projektu iesniedzēju tiesisko paļāvību. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības, līdz ar to netiek radīts papildu administratīvais slogs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Noteikumu projekta pieņemšanas gadījumā tiks īstenoti projekti, kas, ņemot vērā to specifiku, samazinās siltumnīcefekta gāzu emisijas un enerģijas patēriņu, dodot ieguldījumu Latvijai obligātā enerģijas ietaupījumu mērķa sasniegšanā un Latvijas energoatkarības mazināšanā. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.g. | | Turpmākie trīs gadi (*euro*) | | | | |
| 2021.g | | 2022.g. | | 2023.g. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. **Budžeta ieņēmumi:** | 0 | 0 | 0 | 11 326 510 | 0 | 26 733 291 | 36 735 959 |
| 1.1. valsts pamatbudžets, tostarp  ieņēmumi no maksas pakalpojumiem un citi pašu ieņēmumi | 0 | 0 | 0 | 11 326 510 | 0 | 26 733 291 | 36 735 959 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. **Budžeta izdevumi:** | 0 | 0 | 0 | 12 598 947 | 0 | 29 866 893 | 38 684 760 |
| 2.1. valsts pamatbudžets | 0 | 0 | 0 | 11 705 977 | 0 | 27 639 406 | 37 243 612 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 892 970 | 0 | 2 227 487 | 1 441 148 |
| 3. **Finansiālā ietekme:** | 0 | 0 | 0 | -1 272 437 | 0 | -3 133 602 | -1 948 801 |
| 3.1. valsts pamatbudžets | 0 | 0 | 0 | -379 467 | 0 | -906 115 | -507 653 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | -892 970 | 0 | -2 227 487 | -1 441 148 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | 0 | 0 | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | -1 272 437 | 0 | -3 133 602 | -1 948 801 |
| 5.1. valsts pamatbudžets | 0 | -379 467 | -906 115 | -507 653 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | -892 970 | -2 227 487 | -1 441 148 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Kopējais indikatīvais finansējuma sadalījums pa gadiem 4.5.1.1.pasākuma ceturtās atlases kārtas ietvaros ir šāds:  2021.gadā – 13 325 306 *euro*, t.sk. KF finansējums 11 326 510 *euro*, pašvaldību finansējums 892 970 *euro*, valsts budžeta dotācija pašvaldībām 379 467 *euro* un privātais attiecināmais finansējums 726 359 *euro;*  2022.gadā – 31 450 931 *euro*, t.sk. KF finansējums 26 733 291 *euro*, pašvaldību finansējums 2 227 487 *euro*, valsts budžeta dotācija pašvaldībām 906 115 *euro* un privātais attiecināmais finansējums 1 584 038 *euro*;  2023.gadā – 43 218 775 *euro*, t.sk. KF finansējums 36 735 959 *euro*, pašvaldību finansējums 1 441 148 *euro*, valsts budžeta dotācija pašvaldībām 507 653 *euro* un privātais attiecināmais finansējums 4 534 015 *euro*.  Finansējuma sadalījums pa gadiem norādīts indikatīvi un var tikt precizēts.  Budžeta ieņēmumi saskaņā ar vidēja termiņa budžeta ietvaru ir Daugavpils, Liepājas un Rīgas tramvaju infrastruktūras attīstības projektu īstenošanai nepieciešamais KF finansējums.  Budžeta izdevumi ir projektu ieviešanai nepieciešamie līdzekļi (KF finansējums, pašvaldību finansējums un valsts budžeta dotācija pašvaldībām).  Noteikumu projektam ir ietekme uz valsts pamatbudžetu un pašvaldību budžetu, un tā ir saistīta ar projektu īstenošanai nepieciešamā līdzfinansējuma nodrošināšanu 4.5.1.1.pasākuma ceturtās atlases kārtas ietvaros:   * Daugavpils tramvaju infrastruktūras attīstības projekta īstenošanas ietekme uz valsts pamatbudžetu 1 227 150 *euro* un pašvaldības budžetu 2 863 350 *euro.* * Liepājas tramvaju infrastruktūras attīstības projektu īstenošanas ietekme uz valsts pamatbudžetu 566 085 *euro* un pašvaldības budžetu 1 698 255 *euro*.   4.5.1.1.pasākuma ceturtajā atlases kārtā plānotās darbības atbilst Komisijas īstenošanas regulā (ES) Nr. 215/2014 noteiktajai intervences kategorijai „Ilgtspējīgs transports” - 043: Tīra pilsētas transporta infrastruktūra un veicināšana (tostarp aprīkojums un ritošais sastāvs) – 74 795 760 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts neietekmē amata vietu skaita izmaiņas. | | | | | | |
| 8. Cita informācija | Finansējuma sadalījums pa gadiem norādīts indikatīvi.Nepieciešamais finansējums tiks piesaistīts normatīvajos aktos noteiktajā kārtībā no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes Regula (EK) Nr. 1370/2007 (2007.gada 23.oktobris) par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr. 1191/69 un Padomes Regulu (EEK) Nr. 1107/70. [publicēta „Eiropas Savienības Oficiālajā Vēstnesī” L 315, 3.12.2007.]. |
| 2. | Citas starptautiskās saistības | Projekts šo jomu neskar. |
| 3. | Cita informācija | Pamatojoties uz Eiropas Parlamenta un Padomes Regulas (EK) Nr. 1370/2007 (2007. gada 23. oktobris) par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr. 1191/69 un Padomes Regulu (EEK) Nr. 1107/70, 9.panta 1.daļu, finansējums plānotajām atbalstāmajām darbībām ir kvalificējams kā komercdarbības atbalsts un ir atbrīvots no paziņojuma sniegšanas Eiropas Komisijai. |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes Regula (EK) Nr. 1370/2007 (2007. gada 23. oktobris) par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr. 1191/69 un Padomes Regulu (EEK) Nr. 1107/70. [publicēta „Eiropas Savienības Oficiālajā Vēstnesī” L 315, 3.12.2007.]. | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes Regulas (EK) Nr. 1370/2007 4.pants. | Noteikumu projekta 6.punkts | Vienība tiek ieviesta pilnībā. | | Netiek paredzētas stingrākas prasības. |
| Eiropas Parlamenta un Padomes Regulas (EK) Nr. 1370/2007 3.panta 2.punkts un 4.panta 1.punkta b) apakšpunkts. | Noteikumu projekta 14.punkts | Vienība tiek ieviesta pilnībā. | | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav | | | |
| Cita informācija | Nav | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| Nav | Nav | | Nav | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav | | | |
| Cita informācija | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši MK 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika sniegta iespēja rakstiski sniegt viedokli par noteikumu projektu tā izstrādes posmā. |
| 2. | Sabiedrības līdzdalība projekta izstrādē | Paziņojums par sabiedrības līdzdalības iespējām noteikumu projekta izstrādes posmā 2020. gada 18.augustā tika ievietots SM tīmekļa vietnē <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti> un MK tīmekļa vietnē [www.mk.gov.lv](http://www.mk.gov.lv) |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs Satiksmes ministrijas funkcijas, institucionālo struktūru un tai pieejamos cilvēkresursus. Saistībā ar noteikumu projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Iesniedzējs:

satiksmes ministrs T. Linkaits

Vīza:

valsts sekretāre I.Stepanova

Šlihta 67028395

kaspars.slihta@sam.gov.lv

1. Pieejams: http://tap.mk.gov.lv/mk/mksedes/saraksts/protokols/?protokols=2020-05-19 [↑](#footnote-ref-2)
2. Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (OV L 347, 20.12.2013., 320. lpp). [↑](#footnote-ref-3)
3. Komisijas Īstenošanas regula (ES) 2015/207 (2015. gada 20. janvāris), ar ko paredz sīki izstrādātus noteikumus, lai īstenotu Eiropas Parlamenta un Padomes Regulu (ES) Nr. 1303/2013 attiecībā uz progresa ziņojuma paraugiem, informācijas par lielu projektu iesniegšanu, kopīgo rīcības plānu, īstenošanas ziņojumiem attiecībā uz mērķi “Investīcijas izaugsmei un nodarbinātībai” , pārvaldības deklarāciju, revīzijas stratēģiju, revīzijas atzinumu un gada kontroles ziņojumu, kā arī izmaksu un ieguvumu analīzes izpildes metodiku un saskaņā ar Eiropas Parlamenta un Padomes Regulu (ES) Nr. 1299/2013 attiecībā uz īstenošanas ziņojumu paraugu saistībā ar mērķi “Eiropas teritoriālā sadarbība”. OV L 38, 13.2.2015., 1./122. lpp. [↑](#footnote-ref-4)